বাইবাব গাছের অ্যাভিনিউ

বাইবাব গাছের অ্যাভিনিউ, যাকে বাইবাব গাছের সরণি নামেও ডাকা হয়, এটি গ্রান্দিদিয়েরির বাইবাব (Adansonia grandidieri) গাছের একটি বিশিষ্ট সারি। এই গাছগুলো পশ্চিম মাদাগাস্কারের মেনাবে অঞ্চলের মোরন্দাভা ও বেলনি সিরিবিহিনার মধ্যবর্তী কাঁচা রোড নং ৮ বরাবর সারিবদ্ধভাবে দাঁড়িয়ে আছে। এর মনোমুগ্ধকর প্রাকৃতিক দৃশ্য বিশ্বের নানা প্রান্ত থেকে পর্যটকদের আকর্ষণ করে এবং এটি ওই অঞ্চলের অন্যতম জনপ্রিয় গন্তব্যে পরিণত হয়েছে।

এটি স্থানীয় সংরক্ষণ প্রচেষ্টার একটি গুরুত্বপূর্ণ কেন্দ্র হিসেবে গড়ে উঠেছে। ২০০৭ সালের জুলাই মাসে পরিবেশ, পানি ও বন মন্ত্রণালয় এই এলাকাকে সাময়িকভাবে সংরক্ষিত এলাকা হিসেবে ঘোষণা করে। এটি ছিল মাদাগাস্কারের প্রথম প্রাকৃতিক স্মারক ঘোষণার পথে একটি গুরুত্বপূর্ণ পদক্ষেপ।

 বিবরণ 

প্রায়  দীর্ঘ একটি রাস্তার অংশ জুড়ে ২০ থেকে ২৫টি Adansonia grandidieri প্রজাতির বাইবাব গাছের একটি উদ্যান (grove) বিস্তৃত। এর আশপাশের ধানক্ষেত ও তৃণভূমির মধ্যে অতিরিক্ত প্রায় ২৫টি বাইবাব গাছ ছড়িয়ে রয়েছে, যা প্রায়  জমির ওপর বিস্তৃত। মাদাগাস্কারে স্থানীয়ভাবে জন্ম নেওয়া (এনডেমিক) এই গাছগুলোর উচ্চতা প্রায় ।

এই বাইবাব গাছগুলো স্থানীয় ভাষায় 'রেনালা' বা 'রেনিয়ালা' নামে পরিচিত (মালাগাসি ভাষায় রেনি আলা অর্থাৎ "বনের মা")।Ambrose-Oji, B. & Mughogho, N., 2007. Adansonia grandidieri Baill. [Internet] Record from PROTA4U. van der Vossen, H.A.M. & Mkamilo, G.S. (Editors). PROTA (Plant Resources of Tropical Africa / Ressources végétales de l’Afrique tropicale), Wageningen, Netherlands. <http://www.prota4u.org/search.asp >. Accessed 30 March 2022. এই গাছগুলো এক সময়ের ঘনবনের স্মৃতিচিহ্ন। একসময় তারা ঝোপঝাড়ে ঢাকা বিস্তীর্ণ অঞ্চলে একা দাঁড়িয়ে ছিল না, বরং গভীর অরণ্যের অংশ ছিল। কিন্তু জনসংখ্যা বৃদ্ধির সঙ্গে সঙ্গে বন উজাড় হয়ে যায় কৃষিজমির জন্য। তবে বাইবাব গাছগুলো স্থানীয় মানুষজন সংরক্ষণ করেন, কারণ এগুলো শুধু উপযোগী কাঠ ও খাদ্যের উৎস হিসেবে নয়, বরং নিজেদের ঐতিহ্য ও চেতনাগত কারণে।

 প্রেমিক বাইবাব (Baobab Amoureux) 


প্রায়  উত্তর-পশ্চিমে অবস্থিত 'প্রেমিক বাইবাব' (Baobab Amoureux) নামে পরিচিত দুটি উল্লেখযোগ্য Adansonia za গাছ রয়েছে। এই প্রজাতিও মাদাগাস্কারের স্থানীয় (এনডেমিক)। দুটি গাছ একে অপরকে জড়িয়ে বেড়ে উঠেছে, যেন একে অপরের সঙ্গে মিশে গেছে।

একটি জনশ্রুতি অনুসারে, এই দুটি বাইবাব গাছের পেছনে রয়েছে এক অসম প্রেমকাহিনি। কাছাকাছি একটি গ্রামে এক তরুণ ও তরুণী একে অপরকে ভালোবাসতেন, কিন্তু তাদের দুজনেরই আলাদা জায়গায় বিয়ে ঠিক হয়েছিল। তারা একত্রিত হতে না পারলেও ঈশ্বরের কাছে প্রার্থনা করেছিলেন যেন তারা একসাথে থাকতে পারেন। সেই প্রার্থনার ফলস্বরূপ এই দুটি বাইবাব গাছ জন্ম নেয় এবং আজীবন একসঙ্গে বেড়ে ওঠে—যেমন করে প্রেমিক যুগলটি চেয়েছিল।

 সংরক্ষণ অবস্থা 

২০১৫ সালের জুলাই মাস থেকে এই এলাকা একটি প্রাকৃতিক স্মারক হিসেবে সংরক্ষণের আওতায় আনা হয়েছে। তবুও, বাইবাব গাছগুলো এখনও নানা হুমকির মুখে রয়েছে। বন উজাড়, পার্শ্ববর্তী ধানক্ষেত থেকে নির্গত বর্জ্য (effluents), ঝোপে আগুন লাগা এবং বনভূমিতে আগুন লাগার মতো কারণে এদের অস্তিত্ব বিপন্ন হয়ে পড়ছে।

এটি একটি জনপ্রিয় পর্যটন গন্তব্য হলেও, এলাকায় এখনো কোনো দর্শককেন্দ্র (visitor center) বা প্রবেশমূল্য নেই। ফলে স্থানীয় বাসিন্দারা পর্যটন থেকে খুব সামান্যই আয় করতে পারেন। এই প্রেক্ষাপটে মালাগাসি বেসরকারি সংস্থা 'ফানামবি' (Fanamby) ২০১৪ সাল থেকে একটি ইকোট্যুরিজম প্রকল্প চালু করেছে, যার লক্ষ্য হল এই এলাকার সংরক্ষণ এবং স্থানীয় জনগণের অর্থনৈতিক উন্নয়ন। ২০১৮ সালে সংস্থাটি এই উদ্দেশ্যে বিভিন্ন অবকাঠামোর উদ্বোধন করে, যাতে তারা এলাকাটি উন্নতভাবে প্রচার করতে পারে।

 গ্যালারি 

 তথ্যসূত্র 

 বহিঃসংযোগ 

 বাইবাব গাছের অ্যাভিনিউ – যা জানার প্রয়োজন (World Guide এ প্রকাশিত)


বিষয়শ্রেণী:মাদাগাস্কারের ভূগোল
বিষয়শ্রেণী:মেনাবে
বিষয়শ্রেণী:মাদাগাস্কারের সংরক্ষিত এলাকা
বিষয়শ্রেণী:মাদাগাস্কারের বনভূমি
বিষয়শ্রেণী:স্বতন্ত্র বাইবাব গাছ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো